OpenLLM-France/wikimedia huggingface dataset:
# Eastover (Carolina del Sud)

Eastover és una població dels Estats Units a l'estat de Carolina del Sud. Segons el cens del 2000 tenia 830 habitants.

## Demografia

Segons el cens del 2000, Eastover tenia 830 habitants, 307 habitatges i 228 famílies. La densitat de població era de 258,4 habitants/km².
Dels 307 habitatges en un 39,4% hi vivien nens de menys de 18 anys, en un 26,4% hi vivien parelles casades, en un 43% dones solteres, i en un 25,7% no eren unitats familiars. En el 23,5% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,07.
Per edats la població es repartia de la següent manera: un 32,4% tenia menys de 18 anys, un 10,6% entre 18 i 24, un 24,7% entre 25 i 44, un 21,7% de 45 a 60 i un 10,6% 65 anys o més.
L'edat mediana era de 32 anys. Per cada 100 dones de 18 o més anys hi havia 67 homes.
La renda mediana per habitatge era de 20.114$ i la renda mediana per família de 19.844$. Els homes tenien una renda mediana de 23.250$ mentre que les dones 17.875$. La renda per capita de la població era de 9.304$. Entorn del 36,9% de les famílies i el 37,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eastover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Eastover». American Fact Finder. Oficina del Cens dels Estats Units, 12-01-2010.
# Dicrostonyx richardsoni

Dicrostonyx richardsoni és una espècie de mamífer rosegador de la família dels cricètids. És endèmic del Canadà (Manitoba, Territoris del Nord-oest i Nunavut). El seu hàbitat natural és la tundra, particularment les zones obertes i seques. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del metge i explorador britànic John Richardson.

## Referències

* ↑ Linzey, A. V.; NatureServe (Hammerson, G.). Dicrostonyx richardsoni. UICN 2008. Llista Vermella d'espècies amenaçades de la UICN, edició 2008, consultada el 20 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 339. ISBN 978-0801893049.
# Dicrossus gladicauda

Dicrossus gladicauda és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 4,2 cm de longitud total.

## Hàbitat

És una espècie de clima tropical.

## Distribució geogràfica

Es troba a Sud-amèrica: conca del riu Atabapo (Colòmbia).

## Referències

* ↑ Steindachner, F., 1875. Beiträge der Kenntniss der Chromiden des Amazonenstromes. Sitzungsber. Akad. Wiss. Wien v. 71 (1. Abth.): 61-137, Pls. 1-8.
* ↑ BioLib (anglès)
* ↑ Schindler, I. & Staeck, W., 2008. Dicrossus gladicauda sp. n. - a new species of crenicarine dwarf cichlids (Teleostei: Perciformes: Cichlidae) from Colombia, South-America. Vertebrate Zoology, 58 (1): 67-73.
* 1 2 3 «Dicrossus gladicauda» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Edifici Les Amèriques

L'Edifici Les Amèriques és una obra del municipi de l'Arboç protegida com a bé cultural d'interès local.

## Descripció

És un edifici de grans proporcions, compost de tres plantes separades per cornises. Els baixos estan ocupats per una botiga. El pis principal presenta una gran balconada que recorre tota la façana des del carrer Missers al carrer Major i té cinc portes balconeres, totes elles de llinda decorada mitjançant un relleu. El segon pis consta de tres portes balconeres al centre amb la típica balustrada de balustres de pedra. A la banda del carrer Major té una finestra i una altra tapiada al carrer dels Missers. Totes aquestes obertures presenten a la llinda el dibuixos típics de l'edifici. Les golfes consten d'una sèrie d'obertures el·líptiques. És rematat per una barana de pedra i a la zona del xamfrà s'alça la figura de Cristòfol Colom, situat entre dos pinacles.

## Història

L'edifici abans que tingués les característiques actuals fou ocupat pel sabater Sagal que es traslladà des de l'edifici de "la confiança", en el mateix carrer Major. "Les Amèriques" fou inaugurat el 1923 per Marcel·lí Jané, qui exercí com a venedor ambulant fins a l'any 1936. L'edifici fou construït de nova planta. En l'any 1951 es col·locà a la part superior l'estàtua de Colom, feta de fusta de caoba, la qual constitueix una maqueta exacta a escala més petita del Colom de Barcelona. La maqueta, feta per Rafael Atché, era en un principi del Sr. Gener i Batet, propietari del Palau Gener, el qual l'exposà en la cúpula dels "Tabacs Gener" en la I Exposició del 1888 a Barcelona. En ser venuda la casa als salesians, la imatge passà al seu propietari actual. Consta que durant la Guerra el rojos li van tallar el dit índex amb la qual senyalava a Amèrica. D'aquesta manera tan sols li quedava el puny, signe socialista. Aleshores el rojos exclamaven: "Ara ja ets dels nostres".

## Referències

* 1 2 «Edifici Les Amèriques». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «Edifici Les Amèriques». Mapa de recursos culturals. Diputació de Tarragona.
# Ebru Ceylan

Ebru Ceylan (nom complet Ebru Ceylan Uygurtaş) (Ankara, 26 de maig de 1987) és una jugadora de voleibol turca. Va iniciar la seva carrera profissional a İller Bankası SK (2005-2012) i va jugar també als equips com a Çankaya Belediyesi ANKAspor de Çankaya, Ankara (2012-13), Arkas d'Esmirna (2013-2014), Çanakkale Belediyespor de Çanakkale (2014-2017), Bolu Belediyespor de Bolu (2017-2018). Des del 2019 juga amb TED (Kolej) d'Ankara. És casada amb Murat Uygurtaş des de 22 d'agost de 2012. Ebru Ceylan també juga voleibol platja.
En una entrevista confesa que les seves companyes de voleibol l'anomenen Ceylan (Gasela), Kanguru (Cangur) i Prenses (Principessa), i que ella prefereix l'ultim sobrenom.

## Referències

* ↑ https://women.volleybox.net/ebru-uygurtas-p3343/clubs
* ↑ https://www.sondakika.com/haber/haber-bayanlar-voleybol-2-ligi-4959455/
* ↑ https://www.voleybolunsesi.com/content.php?cid=09&id=29652&topic=2%5BEnllaç+no+actiu%5D
* ↑ https://www.yeniasir.com.tr/spor/yazarlar/gurkan_ertac/2014/07/18/yolunuz-acik-olsun
* ↑ https://www.voleybolunsesi.com/content.php?cid=08&id=21314&topic=2 Arxivat 2016-08-06 a Wayback Machine.
* ↑ https://www.voleybolunsesi.com/content.php?cid=09&id=14496%5BEnllaç+no+actiu%5D
* ↑ https://www.hurriyet.com.tr/katilimci-listeleri-belli-23122960
* ↑ https://www.voleybolunsesi.com/content.php?cid=13&id=14409%5BEnllaç+no+actiu%5D
# Diplodòcids

Els diplodòcids (Diplodocidae, "bigues dobles" en llatí) són un grup de dinosaures sauròpodes. La família inclou algunes de les criatures més llargues que mai han caminat sobre la Terra, incloent-hi Diplodocus i Supersaurus, que podrien haver assolit mides de fins a 34 metres de llarg; i el gegantesc Amphicoelias, conegut a partir d'una única vèrtebra pertanyent a un exemplar que podria haver excedit la llargada de 40 metres o assolir la de 60 metres.

## Descripció

Els diplodòcids es caracteritzaven per tenir un coll extens, un petit cap i una cua extremadament llarga amb els ossos dobles (a això es deu el seu nom). Els cossos dels diplodòcids eren grans i corpulents. Entre els membres d'aquest grup es trobaven alguns dels dinosaures més grans que hagin existit.

## Classificació

* Família Diplodocidae
** Amphicoelias
** Australodocus
** Subfamília Apatosaurinae
*** Apatosaurus
*** Brontosaurus
*** Eobrontosaurus
** Subfamília Diplodocinae
*** Barosaurus
*** Dinheirosaurus
*** Diplodocus
*** Galeamopus
*** Kaatedocus
*** Leinkupal
*** Supersaurus
*** Tornieria

## Referències

* ↑ Carpenter, K. (2006). "Biggest of the big: a critical re-evaluation of the mega-sauropod Amphicoelias fragillimus." In Foster, J.R. and Lucas, S.G., eds., 2006, Paleontology and Geology of the Upper Jurassic Morrison Formation. New Mexico Museum of Natural History and Science Bulletin 36: 131-138. «PDF». Arxivat de l'original el 2007-12-02. [Consulta: 28 agost 2010].
* ↑ Remes, Kristian «A second Gondwanan diplodocid dinosaur from the Upper Jurassic Tendaguru Beds of Tanzania, East Africa». Palaeontology, 50, 3, 2007, pàg. 653–667. DOI: 10.1111/j.1475-4983.2007.00652.x.
* ↑ Bonaparte, J.F., and Mateus, O. (1999). "A new diplodocid, Dinheirosaurus lourinhanensis gen. et sp. nov., from the Late Jurassic beds of Portugal". Revista del Museo Argentino de Ciencias Naturales, 5(2): 13-29.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Eden (pel·lícula)

Eden és una propera pel·lícula de thriller de supervivència dirigida per Ron Howard. És protagonitzada per un repartiment conjunt que inclou Ana de Armas, Jude Law, Vanessa Kirby, Daniel Brühl, Sydney Sweeney, Richard Roxburgh, Felix Kammerer, Toby Wallace, Paul Gleeson i Ignacio Gasparini. Hans Zimmer compondrà la partitura.

## Sinopsi

Un grup de persones abandona la societat i la civilització per viatjar a les Galápagos i trobar el sentit de la vida.

## Referències

* ↑ ; Fleming Jr, Mike«Ron Howard's Survival Thriller Origin Of Species Sets Starry Cast With Ana De Armas, Jude Law, Alicia Vikander & Daniel Brühl; AGC Joins Hot Pic For Cannes Market», 14-05-2023. [Consulta: 14 maig 2023].
* 1 2 «Vanessa Kirby & Sydney Sweeney Join Jude Law, Ana De Armas & Daniel Brühl In Ron Howard's Renamed Survival Thriller Eden Ahead Of November Shoot; Hans Zimmer To Score For Imagine & AGC — AFM», 30-10-2023. [Consulta: 30 octubre 2023].
* ↑ Couch, Aaron. «Ron Howard Survival-Thriller 'Eden' Rounds Out Cast (Exclusive)», 07-12-2023. [Consulta: 8 desembre 2023].
# El Arrebato

Javier Labandón, El Arrebato és un cantautor espanyol de rumba-pop.
Va començar la seva carrera musical el 1988 traient el seu primer disc amb el grup Piel Morena en el que li acompanyaven 2 grans amics de la seva Sevilla natal. Amb ells va aconseguir els seus primers èxits fins a 1999, quan Piel Morena es va dissoldre definitivament després de diversos canvis en la formació.
Gràcies al fet que Piel Morena i Camela estaven en la mateixa discogràfica (Ar Producciones), El Arrebato va conèixer Dioni Martín, un dels integrants de Camela amb el qual va forjar una gran amistat.
Quan es van separar de Piel Morena, El Arrebado va enviar una maqueta a Dioni, aquest se la va enviar a seu discogràfica, EMI, la qual va apostar per ell i va decidir gravar el que seria el primer disc d'El Arrebato: Poquito a poco. Amb ell que va aconseguir un èxit molt superior al que havia tingut amb Piel Morena i molt més gran del qual ell mateix esperava.
Rere aquest primer àlbum, van seguir amb Una noche con arte, Que salga el sol por donde quiera i un grans èxits, a cada disc que treia anava augmentant el seu èxit, poc després d'aquest àlbum compon l'himne del Sevilla Futbol Club amb què aconsegueix un gran èxit, sobretot al món sevillista. L'any 2006 va sortir en venda Un cuartito pa mis cosas, en el que s'aprecia una gran evolució. L'àlbum compta amb col·laboradors com Antonio Vega en Hoy me dio por ser honesto.
El Arrebato explica avui dia amb cançons molt conegudes Poquito a poco, Ve despacito, Háblame del sur, A mí na' ma', Búscate un hombre que te quiera, Por un beso de tu boca, Un amor tan grande, Un millón de euros, Una noche con arte, Mi colega de siempre, Duele, No puedo más, En el número 14, entre d'altres.

## Discografia

* 2001: Poquito a poco
* 2003: Una noche con arte
* 2004: Que salga el sol por donde quiera
* 2005: Grandes Éxitos
* 2006: Un cuartito pa' mis cosas
* 2008: Mundología
* 2010: Lo que el viento me dejó
# Direcció (geometria)

Una direcció és la informació continguda en la posició relativa d'un punt respecte a un altre punt sense informació sobre la distància. Les direccions poden ser o bé relatives a una referència determinada (els violins en una orquestra completa s'asseuen normalment a l'esquerra del director), o bé absolutes d'acord amb algun marc de referència prèviament acordat (la ciutat de Nova York es troba a l'oest de Madrid).
La direcció s'indica sovint amb la mà amb un dit índex estès o representant-la amb una fletxa. En un senyal d'orientació vertical que representa un pla horitzontal, tal com un senyal de trànsit, "endavant", normalment s'indica amb una fletxa vertical cap amunt. Matemàticament, la direcció es pot especificar de forma única per un vector d'unitat, o de manera equivalent pels angles formats pel camí més directe respecte a un conjunt específic d'eixos.
En geometria euclidiana i afí, la direcció d'un subespai és l'espai vectorial associat a aquest subespai.. En el cas d'un subespai de dimensió unitat (que és una línia) els vectors de direcció són els vectors diferents de zero d'aquest espai vectorial.

## Vegeu també

* Punt cardinal
* Brúixola
* Vector de direcció
* Navegació
* Radiogoniòmetre
* Direcció relativa
* Espai afí

## Referències

* ↑ Queysanne, Michel. Fernand Nathan. Mathématiques, 1967. , p. 252
* ↑ Chevalier, Anne. De Boeck. Référentiel de mathématiques: De 12 à 16 ans, 2002. p. 88
* ↑ Chambadal, Lucien. Larousse. Dictionnaire des mathématiques modernes, 1969.
Viccionari
# EEM

EEM té els següents significats:
* Electroestimulació muscular, generació de contracció muscular usant impulsos elèctrics.
* Entesa de l'Esquerra de Menorca, aliança a nivell insular entre el Partit Socialista de Menorca i Esquerra Unida.
# Edipo re (pel·lícula)

* Aquest article tracta sobre la pel·lícula. Vegeu-ne altres significats a «Èdip Rei».
Edipo re és una pel·lícula italiana del 1967 basada en la tragèdia homònima de Sòfocles, dirigida per Pier Paolo Pasolini i interpretada per Silvana Mangano i Franco Citti. L'any 1967 va estar nominada a un Lleó d'Or al Festival Internacional de Cinema de Venècia.

## Argument

Laios i Iocasta, reis de Tebes, descobreixen mitjançant un oracle que llur fill Èdip serà l'assassí del seu pare i el marit de la seva mare. Així doncs, ordenen a un esclau que es desfaci del nadó al mont Citeró. L'esclau, però, sent llàstima del nadó i decideix no matar-lo, sinó abandonar-lo. És aleshores que el recull un pastor de Corint, que el duu al rei de Corint, que l'adopta com a fill seu.
Un bon dia, Èdip descobreix mitjançant l'oracle d'Apol·lo l'horrible vaticini i se'n va de Corint. Durant el viatge, troba Laios al camí. Comencen a barallar-se, i finalment Èdip mata el rei Laios i els seus guàrdies. Quan arriba a Tebes, allibera la ciutat de l'esfinx, i obté el tron de la ciutat quan es casa amb Iocasta: aleshores s'acompleix l'oracle.
Prou temps després, per tal d'acabar amb una gran epidèmia a la ciutat, Èdip consulta l'endeví Tirèsies, que li confirma la causa d'aquesta epidèmia: l'assassinat de l'antic rei Laios. Un cop sabuda la veritat, Iocasta se suïcida penjant-se al palau i Èdip es punxa els ulls per quedar-se cec. Finalment, fuig de la ciutat.

## Repartiment

* Silvana Mangano: Iocasta
* Franco Citti: Èdip
* Alida Valli: Mèrope
* Carmelo Bene: Creont
* Julian Beck: Tirèsies
* Luciano Bartoli: Lai
* Francesco Leonetti: escolta de Lai
* Ahmed Belhachmi: Pòlib
* Giovanni Ivan Scratuglia: sacerdot
* Giandomenico Davoli: pastor
* Ninetto Davoli: Angelo
* Laura Betti: criada de Iocasta
* Pier Paolo Pasolini: sacerdot major
* Isabel Ruth: criada de Iocasta amb xai

## Referències

* ↑ 'Oedipus Rex' in New York Premiere, article sobre la pel·lícula a The New York Times (anglès)
* ↑ Èdip Rei Arxivat 2021-04-14 a Wayback Machine. al web del Festival de Venècia (italià)
# Georges Audemars

Georges Audemars de Lausanne, va ser un químic suís que, cap a l'any 1855, inventà la primera seda artificial, raió. (nitrat de cel·lulosa). Va ficar una agulla en la polpa d'escorça de morera líquida (escollida potser perquè els cucs de la seda s'alimenten de les fulles de la morera) i goma de cautxú per fer-ne fils. El mètode, que Audemars va patentar, resultava massa lent per a ser pràctic i la nitrocel·lulosa és altament inflamable).
La indústria moderna del raió no va començar fins 1884, quan el Comte Hilaire Chardonnet patentà el seu mètode de seda artificial.

## Referències

* theinventors
* teonline Arxivat 2016-12-15 a Wayback Machine.
* stimpson
# Studens

Studens va ser una publicació mensual acadèmica editada a Igualada l'any 1936.

## Descripció

Portava el subtítol «Órgano oficial del Instituto “Garcia Fossas”», en el primer número. En els altres dos, «Portavoz del Instituto “Garcia Fossas”»
L'editava l'Institut de Batxillerat Garcia Fossas i l'imprimia Nicolau Poncell. Tenia setze pàgines, comptant la coberta, i un format de 21,5 x 15 cm. El primer número va sortir el mes de març de 1936 i el tercer i últim, el maig del mateix any.

## Continguts

A l'article de presentació, el director de l'institut escrivia: «¿Qué es una revista escolar? Es el producto d'una coordinación d'esfuerzos diversos para dar a luz una serie d'ideas; és el nombramiento d'un Cuerpo de Redacción con plena responsabilidad directiva; és la selección de las obras del ingenio escolar con un caràcter crítico; és la resolución de problemas financieros, que lleva anexa toda obra humana, no por pequeños menos a destacar, es ponerse frente a la realidad en asuntos artísticos, tipográficos, fotográficos...».
Era una publicació confeccionada pels alumnes de l'Institut, que en el primer número feia una relació dels noms dels membres de la redacció, fet inhabitual en les publicacions igualadines ja que en la seva majoria no hi consta ni el director. El primer article estava escrit per un professor i la resta de la revista la feien els alumnes.
El director era Ricard Bernat, el subdirector R. Ribera, el redactor en cap Josep M. Munné i alguns d'altres redactors van ser: Tomàs Morató, Joan Singla, Joan Morera, Rosa Viguera i Celdoni Martí.

## Referències

* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 475.
* ↑ Masiá Vilanova, Joan «Plus Ultra». Studens, 1, 01-03-1936.
* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 476.

## Localització

* Biblioteca Central d'Igualada. Plaça de Cal Font. Igualada (col·lecció completa).

## Enllaços externs

* https://trencadis.diba.cat/
# Supercopa danesa de futbol

La Supercopa danesa de futbol fou una competició de futbol de Dinamarca que enfrontava el campió de la lliga i la copa danesa de futbol.

## Historial

* 1994 : Brøndby IF 4-0 Silkeborg IF
* 1995 : F.C. Copenhaguen 2-1 Aalborg BK
* 1996 : Brøndby IF 4-0 AGF Aarhus
* 1997 : Brøndby IF 2-0 F.C. Copenhaguen
* 1998 no es disputà
* 1999 : AB Copenhaguen 2-2 Aalborg BK [AB per penals]
* 2000 : Viborg FF 1-1 Herfølge BK [Viborg per penals]
* 2001 : F.C. Copenhaguen 2-0 Silkeborg IF
* 2002 : Brøndby IF 1-0 Odense BK
* 2003 no es disputà
* 2004 : F.C. Copenhaguen 2-1 Aalborg BK

## Palmarès

| Títols | Club |
| 4 | Brøndby IF |
| 3 | F.C. Copenhagen |
| 1 | AB, Viborg FF |
# Springfield (Comtat de Mercer)

El municipi de Springfield (en anglès: Springfield Township) és un municipi situat en el comtat de Mercer a l'estat estatunidenc de Pennsilvània. L'any 2000 tenia 2.287 habitants i una densitat poblacional de 46,0 persones per km².

## Història

Johnston's Tavern (en català la taverna de Johnston) es va afegir al Registre Nacional de Llocs Històrics el 1972.
El 15 de novembre de 2018, la Junta de Supervisors va nomenar Stone Helsel, un estudiant de secundària local com a membre habitual de vot a la Comissió de Planificació del municipi de Springfield. Segons els experts en planificació, Helsel pot ser el membre més jove de la comissió de planificació de la Commonwealth de Pennsilvània.

## Demografia

Segons la Oficina del Cens el 2000 els ingressos mitjans per llar a la localitat eren de $40,341 i els ingressos mitjans per família eren $44,231. Els homes tenien uns ingressos mitjans de $32,155 enfront dels $19,931 per a les dones. La renda per capita a la localitat era de $17,493. Al voltant del 8,7% de la població estaven per sota del llindar de pobresa.

## Referències

* ↑ «Welcome to Springfield Township, in Delaware County, PA». [Consulta: 22 desembre 2016].
* ↑ «Encuentra un condado». Asociación Nacional de Condados. Arxivat de l'original el 26 de juny 2008. [Consulta: 13 abril 2022].
* ↑ «National Register Information System». National Register of Historic Places. Servei de Parcs Nacionals, 09-07-2010.
* ↑ Writer, MONICA PRYTS Allied News Staff. «Teen named to planning board» (en anglès). Allied News. [Consulta: 23 gener 2019].
* ↑ Writer, MONICA PRYTS Allied News Staff. «Township considering junior member» (en anglès). Allied News. [Consulta: 23 gener 2019].
* ↑ «U.S. Gazetteer: 2010, 2000, and 1990». Oficina del Censo de los Estados Unidos, 16-02-2011. [Consulta: 13 abril 2022].